Sveiki!

Es domu saprotu un no sākuma arī skatījos uz dalītiem ceļiem Rīgā un priecājos. Bet tas nav pareizi pēc OSM principiem un arī satiksmes viedokļa. Ielas dala pusēs/joslās, ja ir fizisks atdalījums, kuru nevar šķērsot. Tramvaja sliedes Rīgā šādos piemēros var gan šķērsot, gan pa tām braukt, gan visādus pagriezienus un apgriešanās no turienes veikt. Atsevišķi ceļi liek domāt, ka sliedes nav vienā klājienā uz ceļa un ka nav iespējams šķērsot tās. Līdz ar to maršrutēšana ir nepareiza. Citiem vārdiem, OSM zīmē nevis ceļu speciāli savādāk dēļ sliedēm, bet sliedes zīmē papildus ceļam un ceļu kā šeit zīmē it kā sliežu nebūtu, bet lieto papildus tegus.

Pamatprincips sliedēm ir aprakstīts te: https://wiki.openstreetmap.org/wiki/Tag:railway%3Dtram#How_to_map

Priekš šādiem gadījumiem ir speciāli `embedded_rails` tegi: https://wiki.openstreetmap.org/wiki/Key:embedded_rails

Pēc nelielas apspriedes Zulip`ā, es to pierakstīju ar piemēriem arī te: https://wiki.openstreetmap.org/wiki/Lv:Latvian_tagging_guidelines#Ce%C4%BCi_ar_tramvaja_slied%C4%93m Te arī piemērs, kur sadalīts, piemēram pie Centrāla tirgus Maskavas ielā. (Protams var vēl pielabot, bet tad gan vajadzētu apspriest un vienoties kāpēc Latvijas kopiena grib savādāk nekā pieņemts.)

Te pirmie pāris piemēri no citām vietām: https://wiki.openstreetmap.org/wiki/Highway_tagging_samples/urban

Lielu daļu ielā, kas Rīga bija iezīmētas atsevišķi es esmu personīgi izlabojis, bet vēl ir/bija palikuši dažādās vietās, kā piemēram te, kur tas krustojums ir diezgan drausmīgs kartēšanai pēc OSM.

Par ceļu kā tādu dalīšanu joslās bez fiziskas barjeras piemēram: https://wiki.openstreetmap.org/wiki/Editing_Standards_and_Conventions#Divided_highways Man grūti atrast tā precīzi kaut kur pierakstītu "nedalīt ceļu", jo parasti jau dalīšana ir speciāls gadījums un ceļš/iela kā tāds ir ar vienu līniju un detaļas norādītas ar https://wiki.openstreetmap.org/wiki/Lanes .

Vienīgais es piekrītu, ka dalītam gadījumam labāk ir iezīmētas sliežu un ceļa šķērsojuma vietas. Bet pagaidām OSM tas nav bijis arguments dalīt ceļus. Es personīgi arī sliektos dalīt vairāk nekā mazāk, bet OSM diskusijās ir pārliecinošs īpatsvars nedalīt tā (pagaidām).